

ΕΛΛΗΝΙΚΗ ΟΜΟΣΠΟΝΔΙΑ ΥΠΟΒΡΥΧΙΑΣ ΔΡΑΣΤΗΡΙΟΤΗΤΑΣ, ΑΘΛΗΤΙΚΗΣ ΑΛΙΕΙΑΣ

 . \*\*\*\*\*\*\*\*\*\*\*\*\*\*\*\* Ε. Ο. Υ. Δ. Α. \*\*\*\*\*\*\*\*\*\*\*\*\*\*\*

 ΓΕΝΙΚΟΣ ΚΑΝΟΝΙΣΜΟΣ ΑΓΩΝΩΝ ΑΛΙΕΙΑΣ ΜΕ ΦΕΛΛΟ ΣΕ ΕΣΩΤΕΡΙΚΑ ΝΕΡΑ

 (ΑΝΔΡΩΝ & ΓΥΝΑΙΚΩΝ)

ΑΓΩΝΕΣ - ΓΕΝΙΚΑ.

1.- Οι αγώνες που αναγνωρίζει και παρέχει την έγκρισή της η ΕΟΥΔΑ διοργανώνονται αποκλειστικά από συλλόγους της δύναμής της .

 Με ευθύνη των διοργανωτών συλλόγων, διασφαλίζεται η πιστή τήρηση των κανόνων και το αδιάβλητο των αποτελεσμάτων. Οι αγώνες αυτοί μπορεί να έχουν χρηματικό αντίτιμο συμμετοχής, για την κάλυψη των οργανωτικών αναγκών των διοργανωτών συλλόγων, την ενίσχυση του Τομέα Αλιείας και την ενίσχυση της Εθνικής ομάδας για τη συμμετοχή της στο Παγκόσμιο/Πανευρωπαϊκό Πρωτάθλημα. Το ύψος του αντιτίμου καθορίζεται στις αντίστοιχες Προκηρύξεις αγώνων.

2.- Απαγορεύεται στους συλλόγους η διοργάνωση πάσης φύσεως αγώνων χωρίς την έγγραφη έγκριση της ΕΟΥΔΑ. Απαγορεύεται στους συλλόγους και στους αθλητές τους, η συμμετοχή σε πάσης φύσεως αγώνες που δεν διαθέτουν την έγγραφη έγκριση της ΕΟΥΔΑ ,καθώς και την έγκριση της σε αγώνες του εξωτερικού.

3.- Αγώνες που αναγνωρίζει η ΕΟΥΔΑ και παρέχει την έγκριση της είναι οι κάτωθι:

ΕΣΩΤΕΡΙΚΟΣ ΑΓΩΝΑΣ.

4.- Είναι ο αγώνας που διοργανώνει κάθε σύλλογος και λαμβάνουν μέρος όλοι οι αθλητές του που οφείλουν να διαθέτουν Δελτίο Αθλητικής Ιδιότητας και Υγείας της ΕΟΥΔΑ.

5.- Ο Εσωτερικός αγώνας μπορεί να είναι και προκριματικός.

6.- Ο Εσωτερικός αγώνας διοργανώνεται από τον σύλλογο πάντα με την έγγραφη έγκριση της ΕΟΥΔΑ, που ορίζει Αλυτάρχη.

ΔΙΑΣΥΛΛΟΓΙΚΟΣ ΑΓΩΝΑΣ.

7.- Είναι ο αγώνας που διοργανώνει  κάθε σύλλογος και λαμβάνουν μέρος συμμετέχοντες διαγωνιζόμενοι, από τουλάχιστον δύο (2) συλλόγους της δύναμης της ΕΟΥΔΑ, που διαθέτουν δελτίο αθλητικής ιδιότητας και υγείας.

8.- Ο Διασυλλογικός αγώνας μπορεί να είναι προκριματικός ή πανελλήνιος

9.- Ο Διασυλλογικός αγώνας μπορεί να είναι και διεθνής.

10.- Στους Διασυλλογικούς αγώνες ο αριθμός των συλλόγων και των αθλητών που θα συμμετάσχουν είναι στην εκλεκτική δυνατότητα του διοργανωτή αναλόγως της υποδομής του και καθορίζεται στην αντίστοιχη Προκήρυξη του αγώνα.

11.- Ο Διασυλλογικός αγώνας διοργανώνεται από τον σύλλογο, πάντα με την έγγραφη έγκριση της ΕΟΥΔΑ που ορίζει Αλυτάρχη.

12.- Όλοι οι παραπάνω αγώνες διοργανώνονται με την σύμφωνη γνώμη των κατά τόπους Λιμεναρχείων και την άδεια τέλεσης αγώνα από τις κατά τόπους Περιφέρειες, σύμφωνα με την Νομοθεσία περί Αθλητικής Αλιείας.

ΠΕΡΙΦΕΡΕΙΑΚΟΙ/ΠΡΟΚΡΙΜΑΤΙΚΟΙ -ΠΑΝΕΛΛΗΝΙΟ ΠΡΩΤΑΘΛΗΜΑ ΚΑΙ ΕΘΝΙΚΗ ΕΛΛΑΔΟΣ.

13.- Όλα όσα αφορούν τους Περιφερικούς/Προκριματικούς το Πανελλήνιο Πρωτάθλημα (ατομικό και ομαδικό) , την συγκρότηση της Εθνικής ομάδας, καθώς και την συμμετοχή των συλλόγων στις διάφορες αγωνιστικές εκδηλώσεις θα καθορίζοντα απο την ειδική Προκήρυξη η οποία θα εγκρίνεται από το εκάστοτε Δ.Σ στην αρχή της αγωνιστικής περιόδου με την οποία θα ενημερώνονται όλοι η σύλλογοι. Ειδικά για την τρέχουσα αγωνιστική περίοδο 2021-2022 θα ισχύουν οι προηγούμενοι κανονισμοί με τις προσαρτήσεις τους έως το τέλους των τωρινών αγωνιστικών υποχρεώσεων.

14.- Ο συμμετέχοντες στο Πανελλήνιο Πρωτάθλημα χωρίζονται στις παρακάτω κατηγορίες:

• Άντρες : Ηλικία από 21 ως 55 ετών.

• Γυναίκες : Ηλικία από 21 ως 55 ετών.

• Βετεράνοι : Ηλικία άνω των 55 ετών.

• Νέοι : Ηλικία από 16 ως 21 ετών.

• Έφηβοι : Ηλικία από 12 ως 16 ετών.

Αντίστοιχα συγκροτούνται και οι εθνικές ομάδες εφόσον υπάρχει ικανοποιητικός αριθμός συμμετεχόντων. Δεν είναι δυνατή η συγκρότηση εθνικής από διαφορετικές κατηγορίες σύμφωνα με τον κανονισμό της Παγκόσμιας Ομοσπονδίας.)

ΕΠΙΤΡΟΠΗ ΑΓΩΝΑ.

15.- Την ομαλή διεξαγωγή του αγώνα διασφαλίζει τριμελής Επιτροπή Αγώνα με επί κεφαλής τον Αλυτάρχη ο οποίος ορίζεται από την ΕΟΥΔΑ και δεν δύναται να αγωνίζεται.

16.- Τα υπόλοιπα δύο (2) μέλη της Επιτροπής Αγώνα ορίζονται από τον διοργανωτή σύλλογο με την σύμφωνη γνώμη της ΕΟΥΔΑ.

17.- Όλα τα μέλη της Επιτροπής Αγώνα αλλά και ο Αλυτάρχης πρέπει απαραιτήτως να γνωρίζουν τον παρόντα Κανονισμό, την ειδική προκήρυξη και την προκήρυξη των αγώνων σε όλα τα άρθρα τους.

18.- Τα μέλη της Επιτροπής Αγώνα κρίνουν και αποφασίζουν για όλα όσα αφορούν τον αγώνα κατά πλειοψηφία και ισότιμα.

ΔΙΑΔΙΚΑΣΙΑ ΔΙΟΡΓΑΝΩΣΗΣ ΚΑΙ ΣΥΜΜΕΤΟΧΗΣ ΣΕ ΑΓΩΝΑ.

19.- Οι διοργανωτές σύλλογοι των αγώνων ζητούν εγγράφως από την ΕΟΥΔΑ την ανάθεση της διοργάνωσης και μόλις πάρουν την επίσης έγγραφη ανάθεση/έγκριση της ΕΟΥΔΑ οφείλουν:

α) Να μεριμνήσουν για την έκδοση άδειας τέλεσης αγώνα, η οποία πρέπει να εκδοθεί τουλάχιστον δέκα (10) ημέρες προ της ημερομηνίας τέλεσης του.

β) Να συμπληρώσουν και να αποστείλουν σε όλους τους συλλόγους της δύναμης της ΕΟΥΔΑ, που διαθέτουν τμήμα αθλητικής αλιείας την αντίστοιχη Προκήρυξη Αγώνα, τον παρόντα κανονισμό και την ειδική προκήρυξη του, την προς συμπλήρωση δήλωση συμμετοχής αθλητών καθώς και το πεδίο αγώνα.

20.- Οι σύλλογοι που επιθυμούν να συμμετάσχουν σε αγώνες υποχρεούνται να αποστείλουν τη δήλωση συμμετοχής αθλητών στο διοργανωτή σύλλογο και στον υπεύθυνο τομέα ( esoterikanera@eoyda.gr ) τουλάχιστον (5) πέντε ημέρες πριν . Η δήλωση συμμετοχής πρέπει απαραιτήτως να αναγράφει το ονοματεπώνυμο και τον αριθμό Μητρώου των αθλητών από το Δελτίο Αθλητικής Ιδιότητας και Υγείας. Η δήλωση συμμετοχής θα πρέπει να αποσταλεί μέσω ηλεκτρονικού ταχυδρομείου από τον νόμιμο εκπρόσωπο του συλλόγου.

21.- Κάθε σύλλογος υποχρεωτικά πρέπει να δηλώνει έναν αρχηγό ο οποίος μπορεί να είναι και αγωνιζόμενος αθλητής. Αρχηγός μπορεί να δηλωθεί και εκτός από τους αγωνιζόμενους αθλητές ο οποίος όμως πρέπει να είναι παρών σε όλη την διάρκεια του αγώνα. Αν την αρμοδιότητα του αρχηγού ασκεί συμμετέχων αθλητής υπερισχύει η αρμοδιότητα του αθλητή και δεν δικαιούται να εγκαταλείψει τη θέση του. Ο αρχηγός της ομάδας είναι ο μόνος αρμόδιος για τυχόν υποβολή ενστάσεων.

22.- Συμβάσεις χορηγιών μεταξύ συλλόγων και χορηγών ή μεταξύ αθλητών και χορηγών κατατίθενται στην ΕΟΥΔΑ προς έγκριση σύμφωνα με το καταστατικό της και μόνο τότε επιτρέπεται στους Αθλητές να φέρουν σήματα χορηγών.

Ο αλιευτικός εξοπλισμός που χρησιμοποιούν οι αθλητές είναι της ελεύθερης επιλογής τους και ουδείς μπορεί να επιβάλλει το αντίθετο ούτε και κάτι τέτοιο μπορεί να προβλεφθεί σε σύμβαση χορηγίας χωρίς την σύμφωνη γνώμη του αθλητή.

ΔΙΑΔΙΚΑΣΙΑ ΤΕΛΕΣΗΣ ΑΓΩΝΑ - ΑΛΙΕΥΤΙΚΑ ΕΡΓΑΛΕΙΑ.

23.- Oι αγώνες θα πρέπει να διοργανώνονται σε ποτάμια, κανάλια, λίμνες, λιμνοδεξαμενές κλπ. Στο μέτρο του δυνατού, όλη η περιοχή αλιείας πρέπει να διαθέτει το ίδιο βάθος, το οποίο πρέπει να είναι τουλάχιστον 1,5 μέτρο γι αυτό τον λόγο το πεδίο του αγώνα θα καθορίζεται 20 μέρες πριν την έναρξη του αγώνα λόγο αλλαγών της στάθμης της λίμνης και των ποταμιών ελάχιστο πεδίο που θα έχει ο αθλητής διαθέσιμο να ψαρέψει δεν πρέπει να είναι μικρότερο από **20 μέτρα,** Δηλαδή να υπάρχει αρκετό πεδίο μπροστά του έτσι ώστε να μπορεί να ρίξει το καλάμι του τουλάχιστον σε απόσταση **20 μέτρων**.

24.- Ο χώρος που επιλέγεται για τον σχηματισμό του αγωνιστικού πεδίου θα πρέπει να είναι όσο το δυνατόν επίπεδος και θα πρέπει να προσφέρει ίσες συνθήκες αλιείας σε όλους τους διαγωνιζόμενους. Δεν επιτρέπεται ο εκάστοτε τομέας να χωρίζεται από εμπόδια. Ολες οι ψαρέυτρες κάθε τομέα πρέπει να είναι δίπλα δίπλα.

25.- Οι ψαρεύτρες θα πρέπει να είναι όσο γίνεται μακριά από εμπόδια όπως καλώδια ρεύματος, γέφυρες κτλ. Η ψαρεύτρα δεν θα πρέπει να εκθέτει τον αθλητή ή τον θεατή σε κανέναν κίνδυνο.

26.- Όλοι οι αγώνες του Πανελληνίου Πρωταθλήματος διεξάγονται με το φως της ημέρας. Αγώνας που έστω και για μικρό χρονικό διάστημα διεξάγεται νύχτα είναι άκυρος.

27.- Οι αθλητές συγκεντρώνονται σύμφωνα με τα καθοριζόμενα στην προκήρυξη σε προκαθοριζόμενη ώρα και διεξάγονται οι κληρώσεις τομέων και θέσεων, τουλάχιστον 180 λεπτά προ της έναρξης του αγώνα.

28,- Με την καταγραφή και του τελευταίου αθλητή καθένας μπορεί να μεταφέρει τον εξοπλισμό του στην ψαρεύτρα του και να τον εναποθέσει **έξω από τα όρια αυτής**, δίχως να προετοιμάσουν το οτιδήποτε (στήσιμο καθισμάτων, άνοιγμα καλαμιών κτλ).

29**.- Σφύριγμα 1ο, 120 λεπτά πριν την έναρξη αγώνα**

 Η επιτροπή αγώνα σφυρίζει την έναρξη προετοιμασίας των αθλητών εφόσον όλοι έχουν τοποθετήσει τον εξοπλισμό τους εκτός των ψαρευτρών. Οι αθλητές εισέρχονται στις ψαρεύτρες τους και προετοιμάζουν τον εξοπλισμό τους **ΠΛΗΝ** της μαλάγρας και δολωμάτων.

30.- **Σφύριγμα 2ο.**

 Προειδοποίηση των αθλητών ότι σε 5 λεπτά ξεκινά ο έλεγχος μαλαγρών και δολωμάτων.

31.- **Σφύριγμα 3ο, 60 λεπτά πριν την έναρξη αγώνα**

 Η επιτροπή αγώνα σφυρίζει για την έναρξη ελέγχου του εξοπλισμού, μαλάγρας και δολωμάτων. Οι αθλητές μπορούν να συνεχίσουν την προετοιμασία τους. Μετά τον έλεγχο δεν επιτρέπεται οι αθλητές να προσθέσουν κανένα επιπλέον δόλωμα ή μαλάγρα και να χρησιμοποιήσουν μίξερ για την ανάδευση της μαλάγρας.

32.- **Σφύριγμα 4ο, 15 λεπτά πριν την έναρξη αγώνα**

 ε) Η επιτροπή αγώνα σφυρίζει την έναρξη του βαρέως μαλαγρώματος (και για 10 λεπτά). Οι αθλητές μπορούν να σχηματίσουν μπάλες μαλάγρας με τα δύο χέρια. Οι μπάλες για το βαρύ μαλάγρωμα μπορούν να δημιουργηθούν αμέσως μετά τον έλεγχο δολωμάτων και μαλαγρών από την επιτροπή αγώνα.

33.- **Σφύριγμα 5ο, έναρξη αγώνα** Πριν το 5ο σφύριγμα δεν επιτρέπεται η ρίψη καλαμιού στο νερό **με δόλωμα** στο αγκίστρι. Επιτρέπονται οι δοκιμές για ζύγισμα φελλών και οι βυθομετρήσεις. Οι παραπάνω χρόνοι ενδέχεται να μειωθούν σε περίπτωση βροχόπτωσης ή έντονης ζέστης και σε καμία περίπτωση ο συνολικός χρόνος προετοιμασίας δεν θα είναι κάτω από 90 λεπτά. Η απόφαση για την μείωση των χρόνων λαμβάνεται από την επιτροπή αγώνα και όχι από τους αθλητές. Δεν επιτρέπεται η χρήση mini cup ή μαλαγρωτών. Επιτρέπεται η χρήση cup kit κατά την διάρκεια του αγώνα. Επιτρέπεται το ελαφρύ μαλάγρωμα , και η κατασκευή μπαλών μετο ένα (1) χέρι μόνο. Τυχόν μπάλες που δεν έχουν χρησιμοποιηθεί στο βαρύ μαλάγρωμα απαγορεύεται να ριχθούν Η ενυδάτωση της μαλάγρας επιτρέπεται ΜΟΝΟ με την χρήση ψεκαστήρα χειρός.

34.- **Σφύριγμα 7ο, 5 λεπτά πριν την λήξη του αγώνα**

Η επιτροπή σφυρίζει για να προειδοποιήσει τους αθλητές ότι σε 5 λεπτά λήγει ο αγώνας.

35.- **Σφύριγμα 7ο, λήξη αγώνα**

Οι αθλητές βγάζουν από το νερό τα αλιευτικά τους εργαλεία.

Η διάρκεια του αγώνα ορίζεται σε τουλάχιστον τέσσερις (4) ώρες. Για να είναι έγκυρος ο αγώνας πρέπει να έχει συμπληρωθεί τουλάχιστον το ήμισυ των ωρών που διαρκεί ο κάθε αγώνας. Επιτρέπεται διακοπή του αγώνα σε περίπτωση κακών καιρικών συνθηκών μετά από απόφαση της επιτροπής αγώνα και με μέγιστο αριθμό διακοπών αγώνα τις 2 σε κάθε αγώνα.

Το μήκος της ψαρεύτρας εκάστου αθλητή καθορίζεται ελάχιστο δέκα (10) μέτρα και μέγιστο είκοσι (20) μέτρα. Το βάθος κάθε ψαρεύτρας δέον να είναι το λιγότερο δέκα (10) μέτρα και θα καθορίζεται με μέριμνα του διοργανωτή σε συνάρτηση με το πεδίο αγώνα.

Απαγορεύεται τα εφεδρικά καλάμια – top kit – whip να βρίσκονται εκτός της ψαρεύτρας και εντός διπλανής ψαρεύτρας.

Κάθε αθλητής χρησιμοποιεί το αντίστοιχο νοητό με την ψαρεύτρα του αλιευτικό πεδίο. Ο αθλητής κάθεται στην όχθη και όχι μέσα στο νερό. Σε ρηχά πεδία και μετά από απόφαση της επιτροπής αγώνα επιτρέπεται να μπει το κάθισμα του αθλητή εν μέρει μέσα στο νερό αλλά πάντα να ακουμπάει το πίσω μέρος του στην όχθη. Επιτρέπεται η χρήση πλατφόρμας για την τοποθέτηση του εξοπλισμού του αθλητή, σύμφωνα με τα καθοριζόμενα στις εκάστοτε προκηρύξεις των αγώνων.

Στην περίπτωση που αλίευμα του αθλητή κατά την διάρκεια ανάκτησης μπλεχτεί με την πετονιά άλλου αθλητή τότε είναι υποχρεωμένος να απελευθερώσει το αλίευμα και να μην τοποθετηθεί στο δίχτυ φύλαξης.

Στην περίπτωση που 2 αθλητές κατά την διάρκεια ανάκτησης των αλιευμάτων τους μπλεχτούν τότε είναι υποχρεωμένοι και οι δύο να απελευθερώσουν τα αλιεύματα αυτά.

Απαγορεύεται οι αθλητές να παρενοχλούν με οποιοδήποτε τρόπο τους διπλανούς τους συναθλητές. Η χρησιμοποίηση ειδικών φελλών είναι υποχρεωτική σε περίπτωση ρευμάτων ή αντίξοων καιρικών συνθηκών προς αποφυγή παρενόχλησης των διπλανών συναθλητών.

Αν η παρενόχληση συμβεί αποδεδειγμένα περισσότερες από δύο φορές ο αθλητής που παρενοχλεί, μηδενίζεται και κατά συνέπεια αποβάλλεται από τον αγώνα (1η φορά = κίτρινη κάρτα, 2η φορά = κόκκινη κάρτα, αποβολή από τον αγώνα).

 36.- Πριν την έναρξη του αγώνα αλλά και κατά την διάρκεια του θα πραγματοποιείται έλεγχος του αλιευτικού εξοπλισμού, του δολώματος, της μαλάγρας και πιθανόν και σωματικός. Τον έλεγχο μπορούν να πραγματοποιήσουν οι κριτές, ή/και ο Αλυτάρχης και τα μέλη της Επιτροπής αγώνα.

 37.- Κατά την διάρκεια του αγώνα κάθε αθλητής χρησιμοποιεί μόνο ένα καλάμι που φέρει αρματωσιά με ένα (1) μόνο αγκίστρι το οποίο **ΑΠΑΓΟΡΕΥΕΤΑΙ** να είναι ανοξείδωτο

 38.- Κατά την διάρκεια του αγώνα κάθε αθλητής μπορεί να έχει όσα εφεδρικά καλάμια επιθυμεί, τα οποία μπορεί να φέρουν αρματωσιά.

 39.- Απαγορεύεται στους αθλητές να έχουν εντός της λίμνης ταυτόχρονα περισσότερα από ένα καλάμια.

 40.- Δεν υπάρχει περιορισμός στο ελάχιστο μήκος του καλαμιού ενώ το μέγιστο ορίζεται στα 13,00 μέτρα.

41.- Το καλάμι πρέπει να έχει τουλάχιστον τρεις οδηγούς (δαχτυλίδια) στον κορμό του και ένα στην κορυφή του όσο αφορά τις τεχνικές εγγλέζικο- bolognese ενώ προβλέπεται παράλληλα και η χρήση απίκο τηλεσκοπικού ή put in πάντα με την χρήση φελλού.

42.- Το καλάμι και ο μηχανισμός που χρησιμοποιούν οι αθλητές είναι της ελεύθερης επιλογής τους και ουδείς μπορεί να επιβάλλει το αντίθετο.

43.- Για τη σύλληψη και έξοδο του ψαριού από το νερό και την ρίψη δεν επιτρέπεται καμιά άλλη ενεργειακή πηγή εκτός της μυϊκής δύναμης του αθλητή και της ελαστικότητας του καλαμιού.

44.- Μετά την ρίψη της αρματωσιάς το καλάμι μπορεί να τοποθετηθεί σε ειδική βάση στήριξης

45.- Το πέταγμα της αρματωσιάς πραγματοποιείται με φορά από την ξηρά προς την θάλασσα και απαγορεύεται κάθε άλλου είδους σχετική τεχνική.

46.- Επιτρέπεται ο αθλητής να κρατάει το καλάμι στα χέρια του κατά τη διάρκεια του αγώνα.

47.- Απαγορεύεται οι αθλητές που θα ρίξουν το καλάμι τους στο νερό να μαζεύουν (σέρνουν) την πετονιά στο μηχανισμό τους, παρά μόνο για να την τεντώσουν.

 48.- Επιτρέπεται στους αθλητές το «κάρφωμα» του αλιεύματος.

 49.- Η κύρια πετονιά αλλά και το παράμαλλο πρέπει να είναι από υλικό μονοϊνικό ή πολυϊνικό.

 50.- Η επιλογή του υλικού της πετονιάς είναι της ελεύθερης επιλογής του αθλητή.

 51.- Απαγορεύεται η χρησιμοποίηση σύρματος/μετάλλου για την κύρια πετονιά και το παράμαλλο.

 52.- Το μέγεθος του αγκιστριού που θα χρησιμοποιηθεί είναι ελεύθερη επιλογή του αθλητή.

 53.- Απαγορεύονται οι σαλαγκιές.

 54.- Δεν υπάρχει περιορισμός στον αριθμό των αρματωσιών που μπορούν να έχουν οι αθλητές.

 55.- Η αλιεία πραγματοποιείται στον πάτο της λίμνης, ή/και στα μεσόνερα ή/και στον αφρό με την τεχνική αλιείας με φελλό και απαγορεύεται αυστηρά κάθε άλλου είδους τεχνική (spinning, light casting κ.λ.π.)

 56.- Επιτρέπεται η χρήση φελλού και μετά την ρίψη της αρματωσιάς στο νερό **ΕΠΙΒΑΛΛΕΤΑΙ** η ανάδυση της κεραίας του φελλού στην επιφάνεια της λίμνης και να τερματίζει στο σπόπερ και για όσο χρονικό διάστημα αυτός βρίσκεται στο νερό.

 57.- Δεν υπάρχει περιορισμός στο είδος, βάρος και μορφή των βαριδιών που θα χρησιμοποιηθούν.

 58.- Επιτρέπεται η τοποθέτηση των μολυβιών στα παράμαλλα ή στους συνδέσμους.

59.- Απαγορεύεται το κύριο βάρος του ερματίσματος του φελλού να ακουμπάει στο βυθό (ξάπλωμα αρματωσιάς) ενώ επιτρέπεται να ακουμπάει το 10% του ερματίσματος.

60.- Επιτρέπονται όλα τα νούμερα πετονιάς (για μάννα και παράμαλλα) και όλα τα είδη (μάρκες) αγκιστριών σύμφωνα με τα οριζόμενα στον παρόντα Κανονισμό.

61.- Δεν υπάρχει περιορισμός στο μήκος του παράμαλλου.

62.- Είναι υποχρεωτική η χρησιμοποίηση απόχης η οποία γίνεται προσωπικά από τον αθλητή και μόνο για να βγάλει από το νερό το αγκιστρωμένο ψάρι.

63.- Απαγορεύεται αυστηρά η χρησιμοποίηση γάντζου από τον αθλητή για να βγάλει από το νερό το αγκιστρωμένο ψάρι.

64.- Ο εξοπλισμός του κάθε αθλητή εκτός από τα αλιευτικά του εργαλεία, πρέπει να περιλαμβάνει **ΥΠΟΧΡΕΩΤΙΚΑ** και τα εξής:

64.- Ειδικό απαγκίστρωση για την ασφαλή απαγκίστρωση του αλιεύματος προς αποφυγή τραυματισμού του.

65.- Ειδικό δίχτυ φύλαξης των αλιευμάτων μήκους **τουλάχιστον 3 μέτρων** (ελάχιστη διάμετρο **40 εκατοστά** για στρογγυλής διατομής και **50 εκατοστά** πλάτος για ορθογώνιας διατομής δίχτυ) και να βρίσκεται βυθισμένο στο νερό τουλάχιστον κατά 1,5 μέτρο σε όλη την διάρκεια του αγώνα

66.- Απόχη με μήκος κονταριού **τουλάχιστον 2 μέτρων**, ειδικούς κουβάδες για την μαλάγρα με ένδειξη λίτρων και ειδικά δοχεία με ένδειξη λίτρων για τα δολώματα.

67.- **ΠΡΟΣΟΧΗ:** Ο περιγραφόμενος στο ανωτέρω άρθρο, εξοπλισμός, είναι υποχρεωτικός για κάθε αθλητή και **αν κάποιος αθλητής** **δεν τον διαθέτει στο σύνολο του δεν επιτρέπεται η συμμετοχή του στον αγώνα.**

68.-Τα αγκίστρια σε κάθε περίπτωση θα πρέπει να δολώνονται με **φυσικά δολώματα** από τον ίδιο τον αθλητή. Απαγορεύεται η χρήση pellet ή ζαμπόν ή boilies ή οτιδήποτε άλλο δόλωμα δεν είναι φυσικό. Μερικά από τα δολώματα που επιτρέπονται είναι: γαιοσκώληκες, biggatino, bloodworm, joker, caster κτλ. Επίσης επιβάλλεται τα δολώματα να τοποθετούνται πάνω στο αγκίστρι και όχι σε άλλα εξαρτήματα όπως λαστιχάκια κ.τ.λ.

69.-Απαγορεύεται η χρησιμοποίηση τεχνητών δολωμάτων και μεταλλικών προσελκυστικών.

70.-Το δόλωμα είναι μόνο φυσικό και της αποκλειστικής ευθύνης ενός εκάστου συμμετέχοντα ως προς την ποιότητα του, εκτός και αν δίδεται από τον διοργανωτή σύμφωνα με τα καθοριζόμενα στην προκήρυξη του αγώνα.

71.-Η μαλάγρα θα πρέπει να είναι επίσης από φυσικά υλικά όπως καλαμπόκι, κανναβούρι, άλευρα δημητριακών. Επιτρέπεται η χρήση αρωματικών ουσιών αλλά και η χρήση χρωμάτων μέσα στην μαλάγρα αρκεί αυτά να μην βλάπτουν το οικοσύστημα του εκάστοτε πεδίου αγώνα. Το καλαμπόκι στην περίπτωση χρήσης του ολόκληρο επιβάλλεται να είναι βρασμένο ή γλυκό καλαμπόκι κονσέρβας. Η χρήση ζαμπόν, boilies και pellets αλλά και τα αντίγραφα δολωμάτων (ψεύτικο καλαμπόκι κτλ) για δόλωμα ή μαλάγρα απαγορεύεται.

72.-Η μέγιστη ποσότητα μαλάγρας ορίζεται στα 20 λίτρα σε κάθε αγώνα για κάθε αθλητή. Επιτρέπεται φυσικά η χρήση μικρότερης ποσότητας από τους αθλητές. Η μεγίστη ποσότητα δολωμάτων κτλ) είναι τα 2,5 λίτρα. Η μέγιστη ποσότητα γαιοσκώληκα είναι 1 λίτρο και η μέγιστη ποσότητα κόκκινων σκουληκιών όπως bloodworm και joker είναι ½ λίτρο. Ειδικά η ποσότητα bloodworm δεν πρέπει να ξεπερνάει τα 0,25 λίτρα. Ο αθλητής πρέπει να διαθέτει κουτιά και κουβάδες με ένδειξη λίτρων ώστε να είναι σε θέση να αποδείξει στους κριτές την ακριβή ποσότητα των δολωμάτων και της μαλάγρας. Στην περίπτωση που αθλητής δεν διαθέτει κουτιά και κουβάδες με ένδειξη λίτρων, του **επιβάλλεται ποινή μίας μονάδας**. Αν πχ λάβει την θέση 5 στον τομέα τότε η τελική του βαθμολογία θα είναι 5+1 = 6.

73.- Απαγορεύεται η κατοχή και χρησιμοποίηση άλλου δολώματος από τον αθλητή. Η παράβαση του παρόντος άρθρου οδηγεί στην αποβολή του αθλητή.

74.- Απαγορεύεται η χρήση Pellet ως μαλάγρας ή δολώματος.

75.- Επιτρέπεται η χρησιμοποίηση μαλάγρας. Απαγορεύεται αυστηρά κάθε μέσο βύθισης της μαλάγρας όπως pva, τούλι κ.λ.π. η δε ρίψη της στο νερό πραγματοποιείται ή με το χέρι ή με ειδική κουτάλα ή με σφεντόνα. Απαγορεύεται η χρήση μαλαγρωτή.

76.-Απαγορεύεται η ρίψη της εναπομένουσας μαλάγρας και δολωμάτων μετά τη λήξη του αγώνα.

77.-Μετά την έναρξη του αγώνα ο αθλητής έχει το δικαίωμα να βάλει ένα χέρι μόνο στον κουβά με την μαλάγρα σχηματισμός μπάλας μαλάγρας μπορεί να γίνει μόνο με ένα χέρι κατά την διάρκεια του αγώνα. Απαγορεύεται ο προσχηματισμός μαλάγρας σε σχήμα μπάλας πριν από την έναρξη του αγώνα για χρήση κατά την διάρκεια αυτού. Επιτρέπεται όμως η παρασκευή μαλάγρας σε μπάλες και με τα δύο χέριά μετά τον έλεγχο της μαλάγρας από τους κριτές και για χρήση μόνο στο βαρύ μαλάγρωμα πριν την έναρξη του αγώνα.

78.- Μετά τον έλεγχο της μαλάγρας απαγορεύεται η χρήση μίξερ για την ανάμειξη της μαλάγρας.

79.- Με την έναρξη του αγώνα ο αθλητής απαγορεύεται να έχει σχηματισμένες μπάλες μαλάγρας στους κουβάδες του και επιτρέπεται η προσθήκη νερού στην μαλάγρα μόνο με ψεκαστήρες χειρός.

**80.- ΜΕΤΡΗΣΙΜΑ ΑΛΙΕΥΜΑΤΑ – ΑΣΦΑΛΗΣ ΑΠΕΛΕΥΘΕΡΩΣΗ ΑΛΙΕΥΜΑΤΩΝ**

 α. Σε όλους ανεξαιρέτως τους αγώνες που η ΕΟΥΔΑ παρέχει την έγκριση της **επιβάλλεται Η ΠΛΗΡΗΣ ΚΑΙ ΑΣΦΑΛΗΣ ΑΠΕΛΕΥΘΕΡΩΣΗ ΟΛΩΝ ΤΩΝ ΑΛΙΕΥΜΑΤΩΝ.**

81.- Μετρήσιμα είναι **όλα τα αλιεύματα** ανεξαρτήτως του είδους τους.

82.-Κάθε αθλητής που θα συλλάβει αλίευμα, το απαγκιστρώνει προσεκτικά χρησιμοποιώντας **ΥΠΟΧΡΕΩΤΙΚΑ** τον απαγκιστρωτή του. Στα μεγάλα αλιεύματα (πάνω από 1kg) επιβάλλεται η χρήση βρεγμένης πετσέτας η απαγκίστρωση δεν μπορεί να γίνει, τότε ο αθλητής είναι υποχρεωμένος να κόψει το παράμαλλο του.

83.- Το αλίευμα μετά την απαγκίστρωση του τοποθετείται στο δίχτυ φύλαξης το οποίο πρέπει να βρίσκεται εντός της λίμνης η του ποταμού.

84.- Με την λήξη του αγώνα όλοι οι αθλητές βγάζουν τα καλάμια τους από το νερό και περιμένουν την Επιτροπή καταμέτρησης των αλιευμάτων. **ΑΠΑΓΟΡΕΥΕΤΑΙ ΑΥΣΤΗΡΑ** να βγάλουν το δίχτυ φύλαξης των αλιευμάτων από το νερό αν δεν είναι παρόντα τα μέλη της Επιτροπής καταμέτρησης και αν αυτό συμβεί ο αθλητής αποβάλλεται από τον αγώνα.

85.- Με την άφιξη της Επιτροπής καταμέτρησης, ο αθλητής ανασύρει **παρουσία** της Επιτροπής το δίχτυ φύλαξης των αλιευμάτων από το νερό, και το αδειάζει προσεκτικά μέσα στην ειδική λεκάνη ζύγισης που φέρει η Επιτροπή καταμέτρησης.

86.- Ζυγίζεται και καταγράφεται το βάρος του μεγαλύτερου αλιεύματος κάθε αθλητή.

87.-Καταμετρώνται και καταγράφονται τα τεμάχια αλιευμάτων του κάθε αθλητή.

88.-Τέλος ζυγίζονται όλα τα αλιεύματα κάθε αθλητή.

89.- Μετά το πέρας της τελικής ζύγισης και καταγραφής ο αθλητής υπογράφει το ειδικό έντυπο, αποδεχόμενος τόσο την ζύγιση όσο και την καταγραφή. Σε αντίθετη περίπτωση μπορεί να υποβάλλει ένσταση μέσω του αρχηγού του η οποία και εκδικάζεται αμέσως.

90.-Όλα τα αλιεύματα, ζώντα και τυχόν μη ζώντα απελευθερώνονται στο φυσικό τους περιβάλλον από τον ίδιο τον αθλητή.

91.- **Η παραπάνω διαδικασία φύλαξης, ζύγισης, καταγραφής και απελευθέρωσης των αλιευμάτων είναι ΥΠΟΧΡΕΩΤΙΚΗ και αθλητής που δεν θα την ακολουθήσει αποβάλλεται από τον αγώνα.**

 **ΒΑΘΜΟΛΟΓΙΑ**

92.- Κάθε γραμμάριο βάρους αλιεύματος λαμβάνει 1 βαθμό ανεξαρτήτως τους είδους του.

110.- Το συνολικό άθροισμα των βαθμών των αλιευμάτων αποτελεί την ατομική βαθμολογία του αθλητή.

***Παράδειγμα***

Αθλητής Α

Παρουσιάζει προς καταμέτρηση 12 αλιεύματα που έχουν συνολικό βάρος 750γρ.=750 βαθμοί οι οποίοι αποτελούν την τελική ατομική βαθμολογία του αθλητή.

  **ΔΙΑΔΙΚΑΣΙΑ ΚΛΗΡΩΣΕΩΝ - ΤΟΜΕΙΣ**

93.- Στους αγώνες του Πανελληνίου Πρωταθλήματος η τράπεζα του αγώνα χωρίζεται σε τομείς ανάλογα με τον αριθμό των συμμετεχόντων αθλητών.

94.-Οι Τομείς είναι επιθυμητό να έχουν ίσο αριθμό αθλητών με κατ’ ελάχιστο αριθμό τους πέντε (5) αθλητές και μέγιστο τους οκτώ (8) αθλητές.

95.- Με αυτό το δεδομένο και αναλόγως του αριθμού των συμμετεχόντων αθλητών θα καθοριστεί αντίστοιχα και ο αριθμός των Τομέων.

96.- Ο αριθμός των Τομέων θα είναι τουλάχιστον δύο (2) και πάντα με το επιθυμητό του ίσου αριθμού αθλητών ανά Τομέα. Στην περίπτωση που ο αριθμός των αθλητών δεν σχηματίζει ίσους τομείς τότε δημιουργείται τεχνητός τομέας που συγκρίνεται με τον τελευταίο τομέα.

97.- Ο αριθμός των αθλητών ανά τομέα κρίνεται από τον πρώτο αγώνα και παραμένει ίδιος σε όλο το Πρωτάθλημα, αυξάνοντας ή μειώνοντας τον αριθμό των τομέων.

***Παράδειγμα***

*Συμμετέχουν 18 αθλητές στην πρώτη αγωνιστική:*

*3 τομείς των 6 αθλητών και όλες οι επόμενες αγωνιστικές θα έχουν τομείς με 6 αθλητές μπορεί να μεταβληθεί ο αριθμός των τομέων.*

*Συμμετέχουν 19 αθλητές στην πρώτη αγωνιστική: 3 τομείς των 6 αθλητών και 1 τεχνητός με 1 αθλητή που συγκρίνεται με τους 5 τελευταίους αθλητές του 3ου τομέα.*

98.- Οι κληρώσεις των Τομέων και των θέσεων θα πραγματοποιούνται πριν από την έναρξη κάθε αγώνα.

99.- Όλες οι επί μέρους λεπτομέρειες διεξαγωγής των αγώνων καθορίζονται στις αντίστοιχες Προκηρύξεις των αγωνιστικών ημερών, όπως, ακριβή πεδία, παροχές του διοργανωτή, δόλωμα, μαλάγρα, κλπ.

100.-Οι θέσεις των αθλητών στην τράπεζα του αγώνα και στους τομείς που έχουν καθοριστεί πραγματοποιείται με κλήρωση η οποία διενεργείται κατά τη διάρκεια της συγκέντρωσης των αθλητών πριν από την έναρξη του αγώνα, ως εξής : Κλήρωση σειράς συλλόγων με αριθμό αθλητών πολλαπλάσιο του αριθμού των τομέων

***Πχ*** *Οι τομείς θα είναι 4, κλήρωση των συλλόγων που έχουν αθλητές 4 ή 8 ή 12 κτλ.*

 Οι υπόλοιποι σύλλογοι θα ακολουθήσουν την κλήρωση εφόσον έχουν συμπληρωθεί όλες οι 4άδες από τους συλλόγους με αθλητές πολλαπλάσιους του 4.

 Εάν υπάρχουν σύλλογοι με λιγότερο αριθμό αθλητών από 4 αλλά έχουν ίσο μεταξύ τους **πχ** 2 σύλλογοι με 3 αθλητές τότε γίνεται κλήρωση μεταξύ τους για την σειρά κλήρωσης θέσης.

 Προηγούνται οι σύλλογοι που συμμετέχουν με τέσσερεις (4) τουλάχιστον αθλητές και που θα λάβουν κατάταξη συλλόγου.

 **Όσες ομάδες συμμετέχουν μόνο για την ατομική κατάταξη κληρώνονται στο τέλος χωρίς να επιλέγουν Τομέα, παρά μόνο θέσεις από ενιαία κληρωτίδα των υπολοίπων κενών θέσεων**

 Κλήρωση Τομέα ΟΛΩΝ των αθλητών των συλλόγων όπως θα έχουν αναγραφεί στο Δελτίο Συμμετοχής.

 Κλήρωση θέσεων ανά Τομέα

 Οι τομείς είναι ο ένας δίπλα στον άλλο και δεν πρέπει να υπάρχει μεταξύ τους κενός χώρος, αν το πεδίο το επιτρέπει.

101.- Ο αθλητής επιτρέπεται να καθίσει σε όποιο σημείο της ψαρέυτρας του επιθυμεί αρκεί το νούμερο της ψαρεύτρας του να βρίσκεται στο αριστερό του χέρι. Κατά την διάρκεια της προετοιμασίας και του αγώνα θα πρέπει να κινείται διακριτικά και χωρίς θόρυβο ή φωνές.

102.- Η σήμανση των ψαρευτρών γίνεται με ενδεικτική ταινία η οποία δημιουργεί ένα **τετράγωνο κλειστό** από όλες τις πλευρές του. Οι ψαρεύτρες είναι αριθμημένες και σε κάθε ψαρεύτρα αντιστοιχεί ο αριθμός που βρίσκεται τοποθετημένος στο αριστερό της μέρος. Στο κλειστό τετράγωνο της ψαρεύτρας δεν επιτρέπεται να εισέλθει ΟΥΔΕΙΣ πλην των κριτών, των μελών της επιτροπής αγώνα και του αρχηγού της ομάδας χωρίς όμως να βοηθήσει κανείς τον αθλητή. Η παράβαση του παρόντος άρθρου επιφέρει την ακύρωση του αθλητή.

 **ΑΤΟΜΙΚΗ ΚΑΤΑΤΑΞΗ**

103.-Η σύγκριση των τελικών βαθμών όλων των αθλητών του ιδίου Τομέα δίνει την κατάταξη των αθλητών σε κάθε Τομέα.

104.- Νικητής του Τομέα είναι ο αθλητής με το μεγαλύτερο σύνολο βαθμών.

105.- Η τελική ατομική κατάταξη των αθλητών γίνεται βάσει της κατάταξης του κάθε τομέα.

106.-Αφού υπολογιστεί η σειρά κατάταξης σε κάθε τομέα συγκρίνονται οι πρώτοι του κάθε τομέα μεταξύ τους για την κατάληψη των πρώτων θέσεων της γενικής κατάταξης, οι δεύτεροι του κάθε τομέα για την κατάληψη των επόμενων θέσεων κ.ο.κ.

***Παράδειγμα***

*Αν οι τομείς είναι τρείς (3) τότε οι τρείς (3) πρώτοι αθλητές κάθε τομέα αφού συγκριθεί η βαθμολογία τους θα καταλάβουν τις θέσεις 1-3 με βαθμό ποινής το ένα (1) και για τους τρείς αθλητές, δεύτεροι του κάθε τομέα τις θέσεις 4-6 με βαθμούς ποινής το δύο (2), οι τρίτοι του κάθε τομέα τις θέσεις 7-9 με βαθμούς ποινής το τρία κ.ο.κ. Αν οι τομείς είναι πέντε (5) τότε οι πρώτοι αθλητές κάθε τομέα καταλαμβάνουν τις θέσεις 1 έως 5 κ.ο.κ.*

107.-**Πρώτος νικητής για την ατομική κατάταξη, είναι ο αθλητής που θα καταλάβει την υψηλότερη θέση στον πίνακα κατάταξης βάση του μικρότερου βαθμού ποινής που έχει συγκεντρώσει. Στις περιπτώσεις που περισσότεροι από ένας αθλητές έχουν τον ίδιο βαθμό ποινής τότε προηγείται ο αθλητής με τους περισσότερους βαθμούς αλιευμάτων**.

 **ΚΑΤΑΤΑΞΗ ΣΥΛΛΟΓΩΝ**

108.- Ομαδική κατάταξη θα λάβουν μόνο οι σύλλογοι που θα συμμετάσχουν στο Πανελλήνιο Πρωτάθλημα, με το ολιγότερο τέσσερεις (4) αθλητές.

109.-Οι σύλλογοι **ΔΕΝ** θα δηλώσουν ομάδες αθλητών για την εκπροσώπηση τους στην ομαδική κατάταξη. Όλοι ανεξαιρέτως οι αθλητές των συλλόγων θα αγωνίζονται για την ομαδική κατάταξη.

110.- Στην τελευταία αγωνιστική θα προστεθούν τα αθροίσματα των θέσεων της ατομικής κατάταξης των 4(τεσσάρων) καλύτερων αθλητών ενός εκάστου συλλόγου και ο σύλλογος του οποίου οι 4 (τέσσερις)καλύτεροι αθλητές θα έχουν το μικρότερο άθροισμα θέσεων (συνολικής ατομικής βαθμολογίας) θα ανακηρυχτεί Πρωταθλητής Σύλλογος.

***Παράδειγμα***

Οι αθλητές Α, Β, Γ, Δ, Ε του ΩΣΤ συλλόγου έχουν τα παρακάτω αθροίσματα συνολικής ατομικής κατάταξης:

ΑΘΛΗΤΗΣ Α ΝΟΚ έχει άθροισμα συνολικής ατομικής κατάταξης = 9

ΑΘΛΗΤΗΣ Β ΝΟΚ έχει άθροισμα συνολικής ατομικής κατάταξης = 10

ΑΘΛΗΤΗΣ Γ ΝΟΚ έχει άθροισμα συνολικής ατομικής κατάταξης = 16

ΑΘΛΗΤΗΣ Δ ΝΟΚ έχει άθροισμα συνολικής ατομικής κατάταξης = 12

ΑΘΛΗΤΗΣ Ε ΝΟΚ έχει άθροισμα συνολικής ατομικής κατάταξης = 6

Άρα είναι οι τέσσερεις καλύτεροι αθλητές του ΝΟΚ

ΑΘΛΗΤΗΣ Α ΝΟΚ με άθροισμα συνολικής ατομικής κατάταξης = 9

ΑΘΛΗΤΗΣ Β ΝΟΚ με άθροισμα συνολικής ατομικής κατάταξης = 10

ΑΘΛΗΤΗΣ Δ ΝΟΚ με άθροισμα συνολικής ατομικής κατάταξης = 12

ΑΘΛΗΤΗΣ Ε ΝΟΚ με άθροισμα συνολικής ατομικής κατάταξης = 6

Αθροίζονται τα αθροίσματα των θέσεων των αθλητών : 9+10+12+6 = 37

Αν το άθροισμα 37 είναι το μικρότερο μεταξύ των όλων των άλλων αθροισμάτων των καλύτερων αθλητών των υπολοίπων συλλόγων, τότε ο σύλλογος ΩΣΤ είναι ο **ΠΡΩΤΑΘΛΗΤΗΣ ΕΛΛΑΔΟΣ ΣΥΛΛΟΓΟΣ.**

 **ΙΣΟΒΑΘΜΙΕΣ**

111.-Σε περίπτωση ισοβαθμίας μεταξύ των αθλητών στην ατομική κατάταξη η καλύτερη θέση στον πίνακα κατάταξης που αντιστοιχεί στη νικήτρια θέση δίνεται στον αθλητή με τους περισσότερους βαθμούς αλιευμάτων.

112.- Στην συνέχεια αν ακόμα υπάρχει ισοβαθμία η καλύτερη θέση δίνεται στον αθλητή που αλίευσε το **μεγαλύτερο ψάρι** σε βάρος.

113.- Στην συνέχεια αν ακόμα υπάρχει ισοβαθμία η καλύτερη θέση δίνεται στον αθλητή που αλίευσε **τα λιγότερα ψάρια** άρα και τα μεγαλύτερα.

114.-Αν και μετά από αυτά εξακολουθεί να υπάρχει ισοβαθμία τότε οι αθλητές λαμβάνουν την ίδια θέση κατάταξης.

115.- Αν η ίδια θέση κατάταξης δοθεί δύο φορές η επόμενη θέση στην κατάταξη δεν καταγράφεται π.χ. αν δύο αθλητές καταλάβουν την 6η θέση ο επόμενος αθλητής θα καταλάβει την 8η θέση και όχι την 7η .

116.-Τα ίδια ως άνω, σε περιπτώσεις ισοβαθμιών, ισχύουν και για την ομαδική κατάταξη

117.- Στους αθλητές που δεν έχουν πιάσει κανένα ψάρι ο βαθμός ποινής του τομέα τους δίνεται, ως εξής:

 Προσθέτουμε μεταξύ τους όλες τις υπόλοιπες θέσεις στον τομέα μετά και τον τελευταίο αθλητή που έχει πιάσει ψάρια.

 Δηλαδή προσθέτουμε μεταξύ τους όλες τις θέσεις στον τομέα που αντιστοιχούν στους αθλητές χωρίς ψάρια.

 Το άθροισμα αυτό διαιρείται με τον αριθμό των αθλητών χωρίς κανένα ψάρι.

 Το νούμερο που προκύπτει δίνει την θέση όλων αυτών των αθλητών στον τομέα τους.

***Παράδειγμα***

Στον Α τομέα συμμετέχουν 7 αθλητές

Έχουν καταλάβει σειρά κατάταξης οι πέντε(5) αθλητές (θέσεις 1η έως και 5η) και οι υπόλοιποι δύο (2) αθλητές δεν έχουν κανένα ψάρι.

Προσθέτουμε όλες τις υπόλοιπες μετά την 5η θέσεις δηλαδή την 6η και την 7η,

6+7 = 13

Διαιρούμε το άθροισμα 13 δια του αριθμού των αθλητών που δεν έχουν αλιεύσει κανένα ψάρι,

13:2 = 6,5

Αθλητής που δεν συμμετέχει σε αγώνα λαμβάνει βαθμολογία όσες οι θέσεις του τομέα + 1.Πχ ο κάθε τομέας 6 θέσεις λάβει την βαθμολογία 7.

118.- Ο παρών Κανονισμός είναι εναρμονισμένος με τον τελευταίο Κανονισμό της FIPe.d και δύναται να τροποποιηθεί σύμφωνα με νεότερες αποφάσεις της FIPe.d ή/και της ΕΟΥΔΑ, σε καμία περίπτωση όμως κατά την διάρκεια της εκάστοτε αγωνιστικής περιόδου. Για τυχόν ασάφειες του παρόντος Κανονισμού μόνη αρμόδια είναι η ΕΟΥΔΑ την οποία κατά την διάρκεια του αγώνα εκπροσωπεί μόνο ο υπεύθυνος τομέα και σε περίπτωση που δεν είναι παρόν, ο Αλυτάρχης ο οποίος αποφασίζει σχετικά χωρίς να χρειάζεται την σύμφωνη γνώμη της Επιτροπής Αγώνα.

119.-ΛΟΙΠΕΣ ΑΠΟΦΑΣΕΙΣ ΤΡΟΠΟΠΟΙΗΣΕΙΣ

Το Δ.Σ. της Ε.Ο.Υ.Δ.Α κατά τη κρίση του έχει το δικαίωμα να τροποποιεί ,να αναβάλει και να μεταθέτει το πρόγραμμα των επισήμων αγωνιστικών αλλά και των τουρνουά .

12o.- Ο παρών Κανονισμός αποτελείται από εκατόν είκοσι (120) άρθρα και την ειδική προκήρυξη . Άπαντα έχουν εγκριθεί στο σύνολο τους από την γενική συνέλευση της ΕΟΥΔΑ και έχουν αποσταλεί στην ΓΓΑ σύμφωνα με το καταστατικό της ΕΟΥΔΑ και τα σχετικά οριζόμενα στον Αθλητικό Νόμο 2725/99 και τις τροποποιήσεις του, ισχύει δε από την ψήφιση του από την γενική συνέλευση και εφεξής.

Για το Δ.Σ. της ΕΟΥΔΑ

  Ο ΠΡΟΕΔΡΟΣ     O ΓΕΝΙΚΟΣ ΓΡΑΜΑΤΕΑΣ

   ΔΗΜΗΤΡΙΟΣ ΓΑΛΗΝΑΣ     ΛΙΑΡΔΑΚΗΣ ΕΥΣΤΡΑΤΙΟΣ